מיזם 5050 לשותפות ולשוויון מגדרי

מיזם 5050 לשותפות ולשוויון מגדרי הוא יוזמה ישראלית שמטרתה לקדם ייצוג שוויוני של נשים וגברים בעמדות מפתח והשפעה במשק הישראלי. המיזם נוסד בשנת 2022 על ידי יעל יחיאלי, אקטיביסטית ופמיניסטית בעלת רקע בעשייה חברתית.

 הקמה 
המיזם הוקם בינואר 2022 מתוך חשש ממגמת הירידה במספר הנשים במוקדי קבלת ההחלטות בישראל.

בתחילת הפעילות התקיים קמפיין מימון המונים, בו גויסו 530,000 ש"ח מ-3,328 תורמים (מתוכם 40% גברים). המימון אפשר את תחילת פעילות המיזם בינואר 2023, כולל העסקת צוות של שלוש עובדות. המיזם פועל במסגרת עמותת מרכזים לצדק חברתי, המעניקה אישורי תרומה לפי סעיף 46א לפקודת מס הכנסה.

 חזון 
המיזם שואף ליצור חברה שוויונית ומתקדמת שבה נשים וגברים חולקים באופן שווה את מוקדי הכוח, ההשפעה וההכרעה בחברה הישראלית. המיזם פועל לשנות את התודעה הציבורית ולהוביל תהליכים מבניים אשר יסירו חסמים מגדריים, כך שנשים יזכו לייצוג הולם בכל תחומי החיים – בפוליטיקה, באקדמיה, בעולם העסקים ובתחום התרבות. באמצעות קידום מדיניות ממשלתית, חקיקה, וחינוך לשוויון מגדרי, המיזם מבקש להבטיח כי כלל המוסדות והארגונים במדינה יפעלו תחת עקרונות של צדק מגדרי והוגנות.

 מטרות ופעילות 
המיזם מתמקד בהשגת ייצוג מאוזן של 50% נשים בתפקידים ייצוגיים ברשויות המדינה וברשויות המקומיות. הפעילות כוללת:
 קידום מדיניות ציבורית התומכת בשוויון מגדרי
 קמפיינים להבטחת ייצוג שוויוני בבחירות הכלליות והמקומיות

 תנועת השטח 
תנועת השטח של המיזם מהווה כוח מניע מרכזי בשינוי החברתי שהוא מקדם. התנועה מורכבת מפעילים ופעילות מכל קצות החברה הישראלית, הפועלים ברמה המקומית והארצית להגברת המודעות לנושא וליצירת לחץ ציבורי על מוסדות המדינה והארגונים הפרטיים ליישום מדיניות שוויונית. בין פעילויותיה ניתן למצוא קמפיינים תקשורתיים, הפגנות, גיוס תמיכה מקובעי מדיניות, וכן סדנאות והכשרות להעצמה נשית ולקידום מנהיגות נשית. התנועה פועלת לבניית רשתות השפעה, תוך חיבור בין קבוצות שונות באוכלוסייה המאוחדות תחת מטרתה לקדם מציאות של שוויון מגדרי מלא.

 הישגים 
מאז הקמתו, המיזם הצליח להביא לשינויים משמעותיים:
 בשנת 2023 המיזם פעל להבטחת ייצוג שוויוני בבחירות לרשויות המקומיות. הוקמו עשרות קבוצות פעילות ב-60 ערים, במטרה להניע את ראשי הרשימות לפרסם רשימות ריצ'רץ' (גברים ונשים במקומות ריאליים) ולגרום לציבור להצביע רק לרשימות שוויוניות. בהשפעת הפעילות, אכן פורסמו הצהרות כאלה, ו-20 מועצות הגיעו ל־50% נשים לפחות, נרשמה עלייה במספר חברות המועצה בכל הארץ ונושא שוויון מגדרי עלה לסדר היום המוניציפלי. המיזם ממשיך לפעול ברמה המוניציפלית עם תוכנית להטמעת תוכנית "עיר שווה" בכל רשות.
 "מיזם 5050" רשם הישג משמעותי בפרס ישראל לשנת 2025, כאשר לראשונה מחצית מהזוכים היו נשים - חמש מתוך עשרה זוכים. המיזם פעל להגדלת מספר הנשים הזוכות בפרס באמצעות קמפיין הסברה ושינוי הרכב ועדות הפרס, כך שיכללו יותר שופטות. לקמפיין הייתה השפעה משמעותית על קביעת מדיניות חדשה של משרד החינוך, שכללה עידוד הציבור להציע מועמדות נשים ושינוי הרכב הוועדות, וכתוצאה מכך גדל שיעור הנשים המועמדות לפרס ישראל מ-26% בשנת 2024 ל-37.4% בשנת 2025. כמו כן, שיעור השופטות בוועדות הפרס עלה ל-48.4%..
 פעילות 5050 בתקשורת ובחדשות - המיזם מקדם שוויון מגדרי גם בפאנלים החדשותיים. החל מיולי 2025, מפרסמת קבוצת הפעילות "שוות בחדשות" לוח מחוונים באתר המיזם, המשווה בין פאנלי מהדורות החדשות של השעה 8 בערב בערוצים השונים. הכיסוי התקשורתי למדד זה הוביל ללחץ ציבורי שמשפיע לטובה על אחוז הנשים.
 המיזם מקדם פרויקטים קטנים כמו 5050 בספורט - בעקבות אולימפיאדת פריז 2024 שלראשונה הייתה מאוזנת, ועוד.

 מיזמים דומים בעולם 
 בריטניה - "30% Club"  
יוזמה בריטית שהחלה בשנת 2010 במטרה להגיע ל-30% נשים בדירקטוריונים של חברות ה-FTSE-100. היוזמה הצליחה להשיג את יעדה ב-2018, והציבה יעד חדש של 40%.

 נמיביה 
כבר עם עצמאותה ב-1990, נשים היו חלק מהפרלמנט בנמיביה. ב-2014 החליטה מפלגת SWAPO על יצירת רשימת נבחרים ב"שיטת הזברה", שמשמעותה גברים ונשים לסירוגין במפלגה. כתוצאה מכך, תוך עשור בפרלמנט הנמיבי יש שוויון מגדרי, כשבכל מוקדי קבלת ההחלטות בנמיביה יש גברים ונשים יחד.

 ראו גם 
 שוויון מגדרי
 נשים בפוליטיקה הישראלית

 קישורים חיצוניים 
 אתר המיזם
 דף הפייסבוק של המיזם



הערות שוליים

קטגוריה:מיזמים חברתיים